  Майя Бывальцева 30-тӥ инвожолы Удмуртиын коронавирус инфекциен черлан 20 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Диагноз Ижкарын 8 улӥсьёслэн, Сарапулын 3 улӥсьёслэн, Дэри ёросын 3 улӥсьёслэн, Можгаын 2 улӥсьёслэн зэмаз, быдэн одӥг черлан учыр Можга но Пичи Пурга ёросъёсын пусъемын Александр Бречалов, Удмуртилэн тӧроезТулыспалысен элькунысь укмыс лабораториосын коронавируслы 128 сюрс 997 эскеронъёс ортчытӥзы, берло уй-нунал ӵоже - 1 сюрс 600. Инфекциез вормизы но доразы бертӥзы эшшо 16 висисьёс! Александр Бречалов, Удмуртилэн тӧроезТуннэ нуналлы Удмуртиын коронавирус инфекциен черлан 1 сюрс 440 учыр лабораториосын зэматэмын. 27 адями кулӥз, 1 сюрс 30 мурт йӧназ. Тодэ вайытом, 29-тӥ инвожоысен Удмуртиысь кун но муниципал театръёслы но концерт огазеяськонъёслы, лулчеберетъя но шутэтскон дырез ортчытонъя ужъюртъёслы ужзэс азьланьтыны лэзизы.  Тегъёс: Тазалык Ижкар висён Удмуртия коронавирус АлександрБречалов  